Diari Oficial de la Generalitat Valenciana


Sumari del DOGV 2991, del 14-05-1997 (1997/7485)

ACORD de 22 d'abril de 1997, del Govern Valencià, pel qual es declara la urgent ocupació dels béns i drets sotmesos a un expedient d'expropiació forçosa de l'Ajuntament de Museros.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   2991

Data del DOGV
:   14-05-1997

Secció del DOGV
:   ALTRES ANUNCIS - EXPROPIACIONS

Número del document
:   1997/7485


Data del document
:   22-04-1997

Organisme emissor
:   Conselleria de Presidència

Tipus de document
:   Acord

ACORD de 22 d'abril de 1997, del Govern Valencià, pel qual es declara la urgent ocupació dels béns i drets sotmesos a un expedient d'expropiació forçosa de l'Ajuntament de Museros.
  
El Govern Valencià, en la reunió del dia 22 d'abril de 1997, adoptà l'acord següent:
  
L'Ajuntament de Museros, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'obertura i urbanització del mig carrer retolat com a Moncada, tram des del c/ de l'Hort a la unitat d'actuació UA-1.
  
  
Aquesta declaració d'urgent ocupació es justifica per les següents raons:
  
El sector del carrer objecte de l'expropiació està inclòs en les Normes Subsidiàries de Museros des de l'any 1982, i es manté en les Normes actuals de 1994 sense cap al·legació en contra durant el període d'exposició al públic d'aprovació d'aquestes.
  
  
L'altra meitat del carrer està inclosa en sòl apte per a urbanitzar, ja que està integrada en terrenys lliures d'edificació, la qual cosa permet l'execució d'un Programa de Desenvolupament Actuació Integrada; no és el cas de la meitat del carrer objecte d'aquest acord, per la qual cosa en aquest últim cas s'ha optat per l'expropiació amb caràcter d'urgència, ja que és impossible o enormement dificultós englobar el terreny d'aquest mig carrer amb les parcel·les que queden enfront d'aquesta, ja que estan totalment consolidades per edificacions.
  
D'aquesta manera se soluciona la urbanització integral del sòl urbà residencial de les illes compreses entre el carrer Moncada, carrer Major, carrer de l'Ermita i carrer de l'Hort, i es permet la connexió de la façana sud de les esmentades illes amb la xarxa viària que hi ha al nucli antic de Museros, i també la resta de serveis urbans amb la xarxa municipal.
  
També, permetrà el desenvolupament urbà d'aquestes illes previst en les Normes Subsidiàries de Museros, ja que actualment és inviable a causa de l'absència de vial urbanitzat en aquesta banda, i aquesta demanda és una raó essencial per a la declaració d'urgència per raons d'utilitat pública i interés social per a l'expropiació dels terrenys i la urbanització d'aquests, la qual cosa justifica complidament l'execució immediata d'aquesta obra.
  
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han estat resoltes pel ple de la Corporació. En l'expedient consten l'aprovació del projecte tècnic d'obres, l'acta de replanteig i l'oportuna retenció de crèdit.
  
Per tant, i d'acord amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, i a proposta del conseller de Presidència, el Govern Valencià
  
  
  
ACORDA
  
  
Declarar la urgent ocupació dels béns i drets sotmesos a l'expedient d'expropiació forçosa instruït per l'Ajuntament de Museros per a l'execució del Projecte d'obertura i urbanització del mig carrer retolat com a Moncada, tram des del c/ de l'Hort a la Unitat d'Actuació UA-1.
  
Relació de béns afectats:
  
1. Silverio Civera García: 494,92 metres quadrats.
  
2. Bautista Ruix Claramunt: 442,49 metres quadrats.
  
3. Julia Martínez Palomares: 45,25 metres quadrats.
  
4. Reial Sèquia de Moncada: 142,50 metres quadrats.
  
  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament de la Llei d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Museros les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.
  
  
Les persones interessades podran interposar contra aquest acord, que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de d'endemà de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades puguen interposar qualsevol altre recurs que consideren oportú.
  
  
  
València, 22 d'abril de 1997.- El conseller secretari del Govern Valencià: José Joaquín Ripoll Serrano.